1. számú melléklet a nem közművel összegyűjtött háztartási szennyvíz begyűjtéséről szóló 10/2014. (V.5.) önkormányzati rendelethez

KÖZSZOLGÁLTATÁSI SZERZŐDÉS

Szigetújfalu község közigazgatási területén keletkező nem közművel összegyűjtött háztartási szennyvíz begyűjtésére irányuló kötelező közszolgáltatás ellátására

amely létrejött egyrészről:

**Szigetújfalu Község Önkormányzat** (székhely: 2319 Szigetújfalu, Fő út 45. adószám: 15734817-2-13), képviseli: Paulheim Vilmos polgármester, mint a nem közművel összegyűjtött háztartási szennyvíz begyűjtésére és ártalmatlanítására irányuló önkormányzati közfeladat ellátását Szigetújfalu község közigazgatási területén biztosítani jogosult és kötelezett szervezet (továbbiakban: Önkormányzat), másrészről:

a **DAKÖV Dabas és Környéke Vízügyi Korlátolt Felelősségű Társaság** (továbbiakban: DAKÖV Kft.) (2370 Dabas, Széchenyi u. 3. adószáma 10800870-2-13, Cégjegyzékszám: 13 09 066171), képviseli: Jasper Lóránt ügyvezető, mint a nem közművel összegyűjtött háztartási szennyvíz begyűjtésre és ártalmatlanításra történő elszállításra vonatkozó önkormányzati közfeladat ellátását ezen szerződéssel átvállaló, és azt kötelező közszolgáltatás keretében teljesítő, mint közszolgáltató, (továbbiakban: Közszolgáltató ), a továbbiakban együttes említésük esetén: Felek között alulírott helyen és időben, az alábbi feltételek szerint.

**I. Preambulum**

l. A Magyarország helyi önkormányzatairól szóló 2011. év CLXXXIX. törvény 13. S (l) bekezdés II. pontjában és a vízgazdálkodásról szóló 1995. évi LVII. törvény (a továbbiakban: Vgt.) 44/C. § -ában, foglaltak alapján önkormányzati feladat ellátási körbe tartozó nem közművel összegyűjtött háztartási szennyvíz begyűjtése közfeladat kötelező közszolgáltatás keretében Szigetújfalu község közigazgatási területén történő ellátása céljából a közbeszerzésekről szóló 2011. évi CVIII. törvény 9. (l) bekezdés k) pontjára figyelemmel a DAKÖV Kft.-t bízza meg a nem közművel összegyűjtött háztartási szennyvíz begyűjtésével kapcsolatos önkormányzati közfeladat ellátására.

2. Felek ezen közfeladat-ellátási (továbbiakban: közszolgáltatási) szerződésben rögzítik a közfeladat ellátásával összefüggő, őket megillető jogokat és terhelő kötelezettségeket.

**II. Általános rendelkezések**

1. A közszolgáltatással ellátandó közfeladat terjedelme

1.1. A közszolgáltatás kiterjed Szigetújfalu község közigazgatási területén keletkező, nem közművel összegyűjtött háztartási szennyvíznek a DAKÖV Kft. által üzemeltetett szennyvíztisztító telepen (Ráckeve, Köztársaság u. 1. 0273/7 hrsz.) külön bejárattal rendelkező fogadó műtárgyhoz történő elszállítására és leürítésére.

1.2. Közszolgáltatónak a nem közművel összegyűjtött háztartási szennyvíz begyűjtésével kapcsolatban a szerződés 1.1. pontjában meghatározott tevékenysége Szigetújfalu község közigazgatási területén, a közcsatornára rá nem kötött ingatlanon keletkezett vagy a helyben való engedélyezett módon történő tisztítás után befogadóba nem vezetett és az ingatlantulajdonos által összegyűjtött és a Közszolgáltatónak átadott háztartási szennyvíz begyűjtésére, elszállítására és ártalmatlanítására terjed ki.

1.3. Közszolgáltató az 1.1. pontban meghatározott nem közművel összegyűjtött háztartási szennyvízzel kapcsolatos tevékenységét Szigetújfalu község közigazgatási területén kizárólagos jelleggel látja el.

1.4. Közszolgáltató a nem közművel összegyűjtött háztartási szennyvíz begyűjtésére Szigetújfalu község közigazgatási területén kötelező közszolgáltatás ellátására 2019. augusztus 1. napjától 2021. december 31. napjáig jogosult és köteles.

1.5. Az Önkormányzat Szigetújfalu község közigazgatási területén a szerződés 1.1. pontjában meghatározott nem közművel összegyűjtött háztartási szennyvíz begyűjtésére irányuló tevékenység gyakorlását ezen közszolgáltatási szerződés fennállásának az ideje alatt harmadik személy részére nem engedélyezi.

1.6. A DAKÖV Kft. mint Közszolgáltató a szerződés 1.1. pontjában meghatározott nem közművel összegyűjtött háztartási szennyvíznek ezen szerződésben meghatározott feltételek szerinti begyűjtésére, ártalmatlanítási helyre történő szállítására és az ott történő leürítésre vonatkozó közszolgáltatás ellátását elvállalja.

**III. A Közszolgáltató kötelezettségei**

l. Hatósági engedély

1.1. A Közszolgáltatónak a közszolgáltatás megkezdésének időpontjában rendelkeznie kell a nem közművel összegyűjtött háztartási szennyvíz közműpótló műtárgyból történő eltávolításához, elszállításához, ártalmatlanító helyen történő elhelyezéséhez szükséges érvényes környezetvédelmi hatósági engedéllyel és a Fővárosi Katasztrófavédelmi Igazgatóság Igazgató-helyettesi Szervezet Katasztrófavédelmi Hatósági Osztály részéről, a tevékenység végzésére vonatkozó nyilvántartásba vételi igazolással.

1. A Közszolgáltatás ellátása
   1. Közszolgáltató Szigetújfalu község közigazgatási területén ezen szerződésben meghatározott nem közművel összegyűjtött háztartási szennyvíz begyűjtésére irányuló tevékenységet, illetve az erre irányuló - az érintettek részére kötelezően igénybe veendő - közszolgáltatást a közszolgáltatás időtartama alatt folyamatosan és teljes körűen látja el.
   2. Közszolgáltató a nem közművel összegyűjtött háztartási szennyvíz begyűjtésére e szerződésben meghatározott közszolgáltatás igénybevételére kötelezettek részére úgy teljesíti, hogy a közműpótló létesítményben lévő háztartási szennyvíz kiürítését az ingatlantulajdonos bejelentésétől számított legfeljebb 72 órán belül elvégzi. A háztartási szennyvíz ártalmatlanításra történő átadási helye: az ingatlanhoz tartozó közműpótló létesítmény helye.
2. A közszolgáltatás technikai és személyi feltételei
   1. Közszolgáltató a nem közművel összegyűjtött háztartási szennyvíz begyűjtésére és szállítására irányuló közszolgáltatást Szigetújfalu község közigazgatási területén a települési szilárd és folyékony hulladékkal kapcsolatos közegészségügyi követelményekről szóló16/2002. (IV. 10.) EüM. rendelet 6. §-ában és az erre vonatkozó további ágazati jogszabályokban foglalt feltételeknek megfelelő szállítóeszközzel köteles ellátni.
   2. A Közszolgáltató a nem közművel összegyűjtött háztartási szennyvíz begyűjtésére irányuló közszolgáltatást Szigetújfalu község közigazgatási területén 1 db 5 m3 -es szállító kapacitású járművel köteles ellátni, amely megfelel a 3.1. pontban foglalt feltételeknek. A Közszolgáltató által használt szállítójárműnek alapfelszereltségében alkalmasnak kell lennie az ingatlantulajdonosok szennyvíz tárolására alkalmas közműpótló létesítményeinek a kiürítésére. A szállítójárműnek alapfelszereltségében legalább 30 méter hosszú szívócsővel kell rendelkeznie és alkalmasnak kell lennie 5 méter mélységből a szennyvíz kiürítésére (szippantására).
   3. Közszolgáltató a gépjármű szállítási kapacitásának (5 m3) megfelelően jogosult az elszállított szennyvíz mennyiségének megadására.
   4. Közszolgáltatónak rendelkeznie kell olyan felszerelésekkel és eszközökkel, amelyek a közszolgáltatás keretében ellátni szándékozott tevékenység gyakorlása során esetlegesen keletkező környezeti károk azonnali beavatkozást igénylő elhárításához szükségesek.
   5. Közszolgáltatónak rendelkeznie kell a közszolgáltatás ellátásához szükséges informatikai háttérrel, olyan számítógépparkkal, mely alkalmas a megrendelői adatbázis kezelésére, a DAKÖV Kft. által szolgáltatott adatok tárolására, kezelésére, továbbá rendelkeznie kell a nyilvántartási, információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel. A Közszolgáltató köteles a közszolgáltatás teljesítésével összefüggő adatszolgáltatást rendszeresen teljesíteni és nyilvántartási rendszert működtetni.
   6. Közszolgáltató köteles biztosítani folyamatos rendelkezésre állással a Szigetújfalu községben a nem közművel összegyűjtött háztartási szennyvíz begyűjtésére és ártalmatlanítására vonatkozó közszolgáltatás teljesítéséhez a szükséges számú, valamint a Közszolgáltatóra, mint gazdálkodó szervezetre vonatkozó egyéb jogszabályi feltételeknek megfelelő képzettségű szakembert.
3. Szükséges fejlesztések, karbantartások
   1. Közszolgáltató a közszolgáltatás folyamatos és a bővíthető fenntartásához szükséges javításokat és karbantartásokat köteles elvégezni.
   2. Közszolgáltató a közszolgáltatás ellátásához mindenkor a népegészségügyi és a környezetvédelmi feltételeknek megfelelő és a szolgáltatás díjában is jelentkező költségtakarékos technikai eszközöket használ, azok állagát megfelelően karbantartja és a szükséges javításokat elvégzi.
   3. Közszolgáltató a közszolgáltatásnak a jogszabályokban foglalt feltételek szerinti ellátásához szükséges fejlesztéseket, továbbá a szolgáltatás iránt esetlegesen megnövekvő igények kielégítéséhez elengedhetetlen bővítéseket elvégzi.
4. A nem közművel összegyűjtött háztartási szennyvíz ártalmatlanítási célú végleges elhelyezése:
   1. Közszolgáltató a közszolgáltatás ellátásának keretében begyűjtött és elszállított háztartási szennyvizet a szerződés IV. fejezet 2.1. pontjában megnevezett befogadó műtárgyba köteles leüríteni.
   2. Közszolgáltató köteles betartani a szennyvizet befogadó műtárgy üzemeltetésére vonatkozó előírásokat, különösen annak üzemelési idejére, illetve a népegészségügyi és biztonsági előírásokra vonatkozóan.
   3. Közszolgáltató a közcsatornával el nem látható ingatlanokról történt szennyvíz beszállítás után járó esetleges költségvetési támogatás igénylésének elszámolásához a szükséges adatokat vezeti.
5. A Közszolgáltató tájékoztatási kötelezettsége
   1. Közszolgáltató az általa alkalmazott közszolgáltatási díj mértékéről a közszolgáltatás teljesítéséről és tapasztalatairól, valamint a Vgt. 44/H. (l) bekezdése szerint részletes költségelszámolás elkészítésével a tárgyévet követő év március 31-ig írásban beszámol Szigetújfalu Község Önkormányzata Képviselő-testületének.
6. A Közszolgáltató adatszolgáltatási kötelezettsége
   1. Közszolgáltató a közszolgáltatás ellátását szabályozó Vgt. 44/E. S-a szerinti a közszolgáltatási díjhátralékos ingatlantulajdonosokra vonatkozó adatszolgáltatást köteles teljesíteni Szigetújfalu község jegyzője részére. Közszolgáltató a működésére érvényes számviteli és egyéb jogszabályban előírt nyilvántartást köteles vezetni.
   2. Közszolgáltató az általa a 7.1. pontban meghatározott adatnyilvántartást az információs önrendelkezési jogról és az információs szabadságról szóló 2011. évi CXII. törvényben és a végrehajtási rendeletében foglaltak alkalmazásával, valamint az üzleti titokra vonatkozó jogszabályi és szerződéses rendelkezések betartásával köteles végezni.
7. A közszolgáltatást igénybe vevő ingatlantulajdonosok tájékoztatása
   1. Közszolgáltató a nem közművel összegyűjtött háztartási szennyvíz begyűjtésére irányuló közszolgáltatást igénybe venni köteles ingatlantulajdonosokat egyenként írásban vagy felhívás közzétételével tájékoztatja a közszolgáltatás nyújtására történő rendelkezésre állásról, a közszolgáltatásra irányuló közüzemi szerződés létrejöttéről, a szolgáltatás megrendelésének a módjáról.
   2. Közszolgáltató köteles a közszolgáltatás igénybevételével kapcsolatos telefonos ügyeleti rendszert működtetni Szigetújfalu község területén.
   3. Közszolgáltató a 8.1. és a 8.2. pontokban meghatározott információkat és tájékoztatást Szigetújfalu község honlapján is közzé teszi.
8. Fogyasztói kifogások, észrevételek intézése
   1. Közszolgáltató köteles az ingatlantulajdonosi panaszokat felvenni, azokat nyilvántartani amennyiben lehetséges, illetve szükséges a helyszínen kivizsgálni és nyomban megválaszolni - a fogyasztóvédelmi jogszabályok szerinti határidőben kivizsgálni és az ingatlantulajdonost erről igazolható módon tájékoztatni.

**IV. Az Önkormányzat kötelezettségei**

l. Az Önkormányzat közszolgáltatás biztosításával kapcsolatos kötelezettségei

1.1. Az Önkormányzat a nem közművel összegyűjtött háztartási szennyvíz begyűjtésére és elszállítására vonatkozó közszolgáltatás hatékony és folyamatos ellátása, illetve az egyedi közüzemi szerződés megkötése érdekében rendeletben állapítja meg a közszolgáltatással összefüggő, a Vgt. 44/C. (2) bekezdése szerinti személyes adatok szolgáltatásának és kezelésének a rendjét.

I.2. Az Önkormányzat kötelessége a településen működtetett különböző közszolgáltatások összehangolásának elősegítése.

1.3. Az Önkormányzat kötelessége a Közszolgáltató kizárólagos közszolgáltatási jogának biztosítása.

1. A nem közművel összegyűjtött háztartási szennyvíz befogadó helyének kijelölése
   1. Az Önkormányzat a Szigetújfalu község közigazgatási területén nem közművel összegyűjtött háztartási szennyvíz ártalommentes végleges elhelyezésére átadási helyként a DAKÖV Kft. által üzemeltetett, szennyvíztisztító telepen (Ráckeve, Köztársaság u. 0273/7 hrsz.) fogadó műtárgyat jelöli ki.
   2. Az Önkormányzat a rendeletében határozza meg - többek között - a közszolgáltatási díj megfizetésének szabályait és a közszolgáltatás díjának legmagasabb mértékét.

**V. A Közszolgáltatás finanszírozása és közszolgáltatási díja**

l. A Közszolgáltatás finanszírozásának elvei

1.1. Közszolgáltató a nem közművel összegyűjtött háztartási szennyvíz begyűjtésére és szállítására irányuló közszolgáltatást az Önkormányzat által a közszolgáltatással arányosan megállapított közszolgáltatási díj bevételekből fedezi. A közszolgáltatási díj kiegyenlítésére a közszolgáltató és az ingatlantulajdonos között fennálló jogviszony alapján kerül sor. A közszolgáltatási díjat a közszolgáltatást igénybe vevő ingatlantulajdonosok (ingatlanhasználók) fizetik meg. A lakossági eredetű nem közművel összegyűjtött háztartási szennyvíz ártalmatlanítását Magyarország költségvetése központosított támogatásból támogathatja.

I.2. Közszolgáltató a közszolgáltatás megvalósításához és ezen szerződésben meghatározott színvonalon történő fenntartásához szükséges tárgyi eszközökkel, személyi állománnyal és pénzeszközökkel rendelkezik. A közszolgáltatásba bevont tárgyi eszközöknek a hosszú távú fenntartását és fejlesztését Közszolgáltató a közszolgáltatási díjbevételeiből fedezi.

I.3. Az Önkormányzat a Közszolgáltatónak a közszolgáltatás ellátásáért pénzbeli díjat nem fizet, illetve más ellenszolgáltatást nem nyújt.

I.4. A közszolgáltatás díját a Vgt. 44/D. §-ában foglalt következő alapelvek figyelembevételével kell megállapítani.

1. A fizetendő díjnak az összegyűjtött háztartási szennyvíz mennyiségével arányosnak kell lennie.

A díj megállapításánál figyelemmel kell lenni a keletkezett háztartási szennyvíz mennyiségére, a közszolgáltató hatékony működéséhez szükséges folyamatos ráfordításokra (ezen belül a begyűjtés költségeire, a közszolgáltatás fejleszthető fenntartásához szükséges költségekre, a közszolgáltatás megkezdését megelőzően felmerülő és a közszolgáltatás ellátásához szükséges beruházások költségeire).

1.5. A közszolgáltatás díja

1. Az alapdíj összege: 200 Ft/hó/ingatlan + ÁFA
2. A begyűjtési és szállítási díj összege

 lakosság: 1.126 Ft/m3 + ÁFA

közület: 1.563 Ft/m3 + ÁFA

c) A kezelési díj összege:

lakosság: 437 Ft/m3 + ÁFA

közület: 516 Ft/m3 + ÁFA

A jelen pontban rögzített alapdíj, kezelési díj, begyűjtési és szállítási díj 2019. augusztus 1.- től 2021. december 31. napjáig érvényes.

1. Az ingatlantulajdonos az alapdíjat a közszolgáltató részére számla ellenében, félévente, utólag fizeti meg, a fizetési határidő 15 nap.
2. Az ürítési díjról a Közszolgáltató köteles az ingatlantulajdonos részére, a nem közművel összegyűjtött háztartási szennyvíz begyűjtését követően haladéktalanul, a helyszínen számlát kiállítani, melynek alapján az ingatlantulajdonos, a számla kézhezvételével egyidejűleg köteles a díjat megfizetni.

1.6. Az Önkormányzat a közszolgáltatásért fizetendő ellenszolgáltatást kéttényezős díjként, a Vgt. 44/D. §-ában meghatározott szabályok szerint, a Közszolgáltató által elkészített javaslat alapján egy éves díjfizetési időszakra állapítja meg. A közszolgáltatás díját meghatározó önkormányzati rendelet elfogadását (módosítását) megelőzően, minden év október 31. napjáig a Közszolgáltató a Vgt. 44/D.§ (7) bekezdése szerint köteles költségelemzés alapján a 44/D.§ (1)-(6) bekezdésben foglaltaknak megfelelő díjkalkulációt készíteni.

* 1. A nem közművel összegyűjtött háztartási szennyvíz kezelésére irányuló közszolgáltatásért az ingatlantulajdonost terhelő díjhátralék, az erre megállapított késedelmi kamat, valamint a behajtás egyéb költségei adók módjára behajtandó köztartozásnak minősülnek.
  2. A Közszolgáltató a könyveiben kimutatott díjhátralék beszedésére a Vgt. 44/E. §-ában meghatározott szabályok szerint intézkedik.

**VI. A szerződés módosítása és megszűnése**

l. A közszolgáltatási szerződés módosítására írásban, Felek aláírásával kerülhet sor.

1. A közszolgáltatási szerződés megszűnése
   1. A közszolgáltatási szerződés megszűnik:
      1. a Felek közös megegyezésével,
      2. a szerződésben meghatározott időtartam lejártával,
      3. a Közszolgáltató jogutód nélküli megszűnésével,
      4. a Közszolgáltató elállásával, ha a teljesítés még nem kezdődött meg bármelyik fél felmondásával.
   2. A közszolgáltatási szerződés a Felek egyező akaratából közös megegyezéssel, az új közszolgáltató kiválasztása utáni időponttól, a közszolgáltatás folyamatos ellátását nem veszélyeztető módon szüntethető meg.
   3. Közszolgáltató a közszolgáltatási szerződéstől a teljesítés megkezdéséig elállhat, azt követően a szerződést felmondhatja, ha a közszolgáltatási szerződés létrejöttét követően megalkotott jogszabály a közszolgáltatási szerződés tartalmi elemeit úgy változtathatja meg, hogy az a Közszolgáltatónak a közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.
   4. Közszolgáltató a szerződést a Vgt. 44/G. S (4) bekezdésében foglaltak szerint a közszolgáltatás megkezdését követően a 2.3. pontban meghatározott körülmények bekövetkezésén túl akkor mondhatja még fel, ha az Önkormányzat a közszolgáltatási szerződésben meghatározott kötelezettségét - Közszolgáltató felszólítása ellenére - súlyosan megsérti (súlyos szerződésszegés) és ezzel a Közszolgáltatónak kárt okoz és akadályozza a közszolgáltatás teljesítését.
   5. Az Önkormányzat a közszolgáltatási szerződést a Vgt. 44/G. (3) bekezdésben foglaltak szerint felmondhatja, ha a Közszolgáltató a feladatai ellátása során a környezet védelmére és a vízgazdálkodásra vonatkozó jogszabályok, vagy a rá vonatkozó hatósági határozat előírásait súlyosan megsérti, és ennek tényét a bíróság vagy hatóság jogerősen megállapítja. Az Önkormányzat a Közszolgáltatónak a közszolgáltatási szerződésben rögzített kötelezettségei súlyos és felróható megsértése esetén szintén felmondhatja a közszolgáltatási szerződést (súlyos szerződésszegés).
   6. Súlyos kötelezettségszegésnek minősül a Feleknek minden olyan felróható magatartása, amely a szerződésben, illetve a szerződésben jelzett jogszabályok által meghatározott kötelezettségeinek a megsértését eredményezi úgy, hogy ez a másik fél számára súlyos anyagi és erkölcsi érdeksérelemmel jár.
   7. A felmondás minden esetben írásban érvényes.
   8. A felmondási idő: 6 hónap (Vgt. 44/G. S (5) bekezdés).
   9. Felek a 2.8. pontban meghatározott időtartam alatt is kötelesek a közszolgáltatás folyamatosságát biztosítani, és a jogszabályban, valamint a szerződésben meghatározott fenntartásához szükséges a szerződésben vállalt - kötelezettségeket teljesíteni.

**VII. Egyéb általános rendelkezések**

1. Bizalmas információk

1.1. Felek kötelesek bizalmasan kezelni a szerződéssel kapcsolatban a tudomásukra jutott bizalmas információkat, elsősorban az üzleti vagy szolgálati titkot.

1.2. Felek megállapodnak abban, hogy a jelen szerződésben szereplő bizalmas információkat harmadik személy előtt csak azt követően tárják fel, hogy arról a másik féllel egyeztettek.

1. Adatvédelem
   1. Felek az információs önrendelkezési jogról és az információszabadságról szóló 2011. évi CXII. törvényben foglaltak szerint kezelik, és továbbítják a szerződés teljesítésével, illetve a közszolgáltatás nyújtásával kapcsolatban náluk keletkező személyes és üzleti vagy szolgálati titkokat képező adatokat.
   2. Az adatot vagy üzleti és szolgálati titkot kezelő fél felel minden olyan kárért, amely a nem megfelelő adatkezelés vagy adatvédelem folytán a másik félnél vagy harmadik személyeknél keletkezik.
2. Együttműködés, viták rendezése
   1. Felek jelen szerződéssel kapcsolatos kötelezettségeik teljesítése során a tőlük elvárható módon, jóhiszeműen együttműködnek.
   2. A jelen szerződésből eredő vagy azzal összefüggő, bármely vitát a Felek kötelesek egyeztető tárgyaláson rendezni. A vitás kérdések egyeztetését bármelyik fél írásban a Közszolgáltató vezetőjéhez, illetve az Önkormányzatot képviselő polgármesterhez intézett levélben kezdeményezheti. Az egyeztető tárgyalást a Felek a lehető legközelebbi időpontban folytatják le.
   3. Amennyiben a 3.2. pontban írt egyeztető tárgyalásokon a vitás kérdést legfeljebb 6 hónapon belül - felek nem tudják rendezni, akkor a vita eldöntését bármelyik fél a Gödöllői Járásbíróságtól, mint erre kizárólagos illetékességgel rendelkező bíróságtól kérhet.

Kelt: Szigetújfalu, 2019. július 05.



Szigetújfalu község Önkormányzat DAKÖV Kft.

képv.: Paulheim Vilmos polgármester  képv.: Jasper Lóránt ügyvezető